Lees 2488 tye
Donderdag 08 Desember 2016	Geplaas deur Gerhard van Huyssteen
Lees 1094 tye
Vrydag 04 November 2016	Geplaas deur Gerhard van Huyssteen
Lees 2234 tye
Is jy 'n student wat geïnteresseerd is in Afrikaanse taalkunde?
Goeie nuus: VivA maak vir die 2017-studiejaar 'n aantal beurse vir finalejaar- en honneursstudente wat in Afrikaanse taalkunde wil spesialiseer, beskikbaar.
Die doel van die beurs is om studente aan te moedig om te spesialiseer in teoretiese, historiese, beskrywende en/of toegepaste Afrikaanse taalkunde. Ons hoop om hiermee 'n jong generasie taalkundiges aan te moedig om verder in Afrikaanse taalkunde te studeer.
Daar is heelwat beurse beskikbaar vir meesters- en doktorsgraadstudente, maar vir finalejaar- en honneursstudente is daar minder geleenthede. VivA hoop om hierdie hiatus te vul.
Vir meer inligting oor die beurse en om aansoek te doen, doen die volgende:
Registreer as VivA-gebruiker.
Gaan na [Portale > Inligtingsportaal > Taalkundebeurs], of klik hier.
Meer inligting oor die waarde van die beurs, kriteria, bepalings en voorwaardes, en die aanlyn aansoekvorm is op daardie bladsy beskikbaar.
RSG is VivA se mediavennoot
Maandag 20 Julie 2015	Geplaas deur Gerhard van Huyssteen
Lees 1857 tye
Die splinternuwe Virtuele Instituut vir Afrikaans (VivA) is op 17 Julie amptelik tydens Tjailatyd op RSG bekend gestel. Tydens die onderhoud wat Amore Bekker met Gerhard van Huyssteen (uitvoerende direkteur van VivA) gevoer het, is die webblad geaktiveer en die mobiele toepassing bekend gestel. Amore het ook VivA se klingel vir die eerste keer op die lug gespeel; die musiek en liriek is deur Bittereinder geskryf, terwyl Fopspeen Moving Pictures (Diek Grobler en Kie.) ŉ animasievideo daarvan gemaak het.
Op Vrydag, 24 Julie 2015, kuier VivA weer op Tjailatyd. Die eerste pryswenner in die skolekompetisie sal aangekondig word, en die gediggie wat prof Joan Hambidge vir VivA geskryf het, sal ook vir die eerste keer voorgedra word.
Joshua na die Reën, Jenna-Leigh February, Nathan Trantraal en Piet Matipa het ook vir VivA gedigte geskryf en dié sal algaande op Vrydagmiddae tydens Tjailatyd bekendgestel word. Die wenner van die skolekompetisie se groot prys (ŉ beurs van R150 000, geborg deur Atterbury Trust) sal op Vrydagmiddag, 4 September 2015 op Tjailatyd aangekondig word.
Die vennootskap tussen RSG en VivA is egter nie beperk tot mediablootstelling nie. RSG se uitspraaklys word tans grondig deur VivA hersien en sal binnekort maklik deursoekbaar op hulle webwerf beskikbaar gestel word. Dit sal ook hopelik later in hulle mobiele toepassing beskikbaar wees.
Ingevolge die ooreenkoms tussen RSG en VivA word die RSG Nuuskorpus ook binnekort op VivA se webwerf beskikbaar gestel. Dié korpus is ŉ groot versameling van RSG-nuusbulletins; navorsers kan deur die tekste soek om taalpatrone te identifiseer, eiename te soek, ensovoorts. RSG dra hiermee dus ook by tot die uitbouing van Afrikaans se hoë funksies.
Lees 1908 tye